**OSNOVNA ŠKOLA VLADIMIRA NAZORA, DARUVAR,** OIB: 81283799686,

MB: 03099547, Gajeva 24, 43500 Daruvar, koju zastupa ravnateljica Kornelija Častek, dipl.def.-soc.ped. (u daljnjem tekstu: naručitelj) i **BIOGAL d.o.o. Daruvar, OIB: 94123671779**, Milke Trnine 20, 43 500 Daruvar, zastupan po Meliti Pokorni, dipl.ing.agr. (u daljnjem tekstu: izvršitelj)

sklopili su dana 15. ožujka 2019. godine

## UGOVOR O OPSKRBI MLIJEKOM I MLIJEČNIM PROIZVODIMA

**Članak 1.**

Predmet ovog Ugovora je opskrba mlijekom i mliječnim proizvodima prema troškovniku iskazanom u Pozivu za dostavu ponude.

**Članak 2.**

Mlijeko i mliječni proizvodi isporučuju se po jediničnoj cijeni prihvaćenoj iz ponude izvršitelja, koja je odabrana kao ponuda s ponuđenom svakodnevnom opskrbom u postupku jednostavne nabave evidencijski broj nabave: JN 3/19 navedenom u priloženom troškovniku, koji je dio ovog Ugovora.

Ponuđena i prihvaćena cijena za okvirne količine za I. grupu predmeta bez PDV-a iznosi 12.000,00 kuna, PDV iznosi 600,00 kuna, a cijena ponude s PDV-om iznosi 12.600,00 kuna.

Ponuđena i prihvaćena cijena iz troškovnika za II. grupu predmeta bez PDV-a iznosi 9.178,80 kuna, PDV iznosi 2.294,70 kuna, a cijena ponude s PDV-om iznosi 11.473,50 kuna.

**Članak 3.**

Izvršitelj se obvezuje opskrbljivati naručitelja mliječnim proizvodima svakodnevno po narudžbi naručitelja.

Naručitelj se obvezuje isplatiti izvršitelju cijenu za isporučene mliječne proizvode na transakcijski račun dobavljača 30 dana od datuma računa.

**Članak 4.**

Ako izvršitelj ne isporučuje mliječne proizvode po cijenama navedenim u dokumentaciji, ponudi i ovom ugovoru, naručitelj će bez otkaznog roka raskinuti ugovor.

**Članak 5.**

Ovaj ugovor sklapa se na određeno vrijeme na rok trajanja Ugovora do 1.3.2020. godine.

**Članak 6.**

Sve sporove koji nastanu u ostvarivanju ovog Ugovora, ugovorne strane rješavat će sporazumno, a u slučaju nemogućnosti sporazumnog rješenja ugovaraju mjesnu nadležnost Općinskog suda u Bjelovaru, Stalna služba u Daruvaru.

**Članak 7.**

Ovaj Ugovor sačinjen je u 4 istovjetna i jednakovažeća primjerka od kojih svaka ugovorna strana zadržava po dva primjerka.

Ugovorne strane prihvaćaju prava i obveze iz ovog Ugovora, te ga u znak prihvaćanja vlastoručno potpisuju.

Naručitelj: Izvršitelj:

OŠ Vladimira Nazora, Daruvar BIOGAL d.o.o. Daruvar

Ravnateljica:

Kornelija Častek, dipl.def.-soc.ped..Melita Pokorni

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

KLASA: 401-05/19-01/34

URBROJ: 2111-25-01-19-05